राजनीतिक परिवर्तनले देशलाई अर्को चरणमा पुर्याई त सक्यो तर त्यसको स्प्रिट अनुसार अन्य क्षेत्रमा परिवर्तन आउन सकेको छैन । यसको शुरुवात शिक्षाबाटै गर्नु पर्छ अहिले यसका लागि स्वर्ण समय हो । शिक्षाले त समाजमा भएको परिवर्तनलाई आत्मसात गर्दै अघि लैजानु पर्छ । शिक्षाको परिवर्तन ढिलो भयो भने र समाज पछि पर्छ । यस तर्फ स्थानीय सरकार सजग हुनु पर्ने छ, त्यही अनुसार उनीहरुका गतिविधि र कार्यक्रम केन्द्रित हुनु आवश्यक छ ।
